Lokasi penganjuran Sukan Olimpik dan Paralimpik Musim Panas 2020

Sukan Olimpik Musim Panas 2020, secara rasmi dikenali sebagai "Pertandingan Olimpik XXXII", ialah acara sukan antarabangsa yang diadakan di Tokyo, Jepun, dari 23 Julai hingga 8 Ogos 2021. Pada mulanya dijadualkan berlangsung dari 24 Julai hingga 9 Ogos 2020, ditunda pada Mac 2020 sebagai akibat dari pandemik COVID-19, dan sebahagian besar diadakan di pintu tertutup tanpa penonton yang dibenarkan dalam keadaan darurat. Meskipun dijadualkan semula untuk tahun 2021, acara itu tetap menggunakan nama "Tokyo 2020" untuk tujuan pemasaran dan pengimejan jenama.

Sukan Paralimpik Musim Panas 2020 akan menyusul dua minggu kemudian antara 25 Ogos dan 5 September 2021.

Lokasi penganjuran dan infrastruktur

Pada Februari 2012, diumumkan bahawa bekas Stadium Negara Tokyo, lokasi utama untuk Sukan Olimpik Musim Panas 1964, akan menjalani pengubahsuaian ¥100 bilion untuk Piala Dunia Ragbi 2019 dan Sukan Olimpik Musim Panas 2020. Pada November 2012, Dewan Sukan Jepun mengumumkan telah menerima tawaran untuk mereka bentuk stadium yang diusulkan. Dari 46 finalis, Zaha Hadid Architects dianugerahi projek, yang akan menggantikan stadium lama dengan stadum baru berkapasiti 80.000 kerusi. Terdapat kritikan terhadap reka bentuk Zaha Hadid—yang dibandingkan dengan topi keledar basikal dan dianggap bertembung dengan Kuil Meiji—dan ketidakpersetujuan yang meluas terhadap pembiayaan, bahkan dengan usaha untuk menyemak dan "mengoptimakan" reka bentuk.

Pada Jun 2015, pemerintah mengumumkan rancangan untuk mengurangkan kapasiti tetap stadium baru menjadi 65.000 dalam konfigurasi atletiknya (walaupun dengan pikihan untuk menambah hingga 15.000 kerusi sementara untuk bola sepak) sebagai tindakan penjimatan perbelanjaan lebih lanjut. Rancangan awal untuk membangun atap yang boleh dibuka juga dibatalkan. Akibat penolakan awam terhadap peningkatan kos stadium yang mencapai ¥252 bilion, pemerintah akhirnya memilih untuk menolak reka bentuk Zaha Hadid sepenuhnya dan memilih reka bentuk baru oleh arkitek Jepun Kengo Kuma. Diilhamkan oleh kuil-kuil tradisional dan dengan profil yang lebih rendah, reka bentuk Kuma memiliki anggaran ¥149 bilion. Perubahan rancangan membuat stadium baru tidak disiapkan tepat masanya untuk Piala Dunia Ragbi 2019 seperti yang dirancang semula. Stadium Negara dirasmikan pada 21 Disember 2019 dan diberi nama Stadium Olimpik sepanjang Sukan Olimpik 2020.

Dari 33 lokasi pertandingan di Tokyo, 28 berada dalam  dari Wisma Olimpik, dengan sebelas tempat baru yang sedang dibangun. Pada 16 Oktober 2019, IOC mengumumkan bahawa terdapat rancangan untuk memindahkan acara maraton dan jalan cepat ke Sapporo kerana masalah panas terik. Rancangan itu dibuat secara rasmi pada 1 November 2019 setelah Gabenor Tokyo Yuriko Koike menerima keputusan IOC, meskipun beliau yakin bahawa acara tersebut sepatutnya tetap di Tokyo.

Catatan

Rujukan

Sukan Olimpik Musim Panas 2020
Sukan Paralimpik Musim Panas 2020